ก่อนหน้านี้ประจำเดือนไม่มาประมาณ6เดือนเลยไปหาค่ะคุณให้ยาฮอร์โมนมาทานหลังทานรู้สึกเจ็บเหมือนเจ็บรังไข่ข้างซ้ายเจ็บแบบเป็นๆหายๆค่ะ(ไม่ได้เจ็บมากขนาดที่ทนไม่ไหวแต่ก็รู้สึกได้ว่าผิดปกติค่ะ) ยิ่งช่วงนี้ประจำเดือนมายิ่งเจ็บบ่อยขึ้น(ประจำเดือนมากระปริกระปอยค่ะ) อยากถามว่าอันตรายมากไหมคะ
สวัสดีค่ะ อาการเจ็บบริเวณท้องน้อยด้านซ้าย อาจจะเกิดจากสาเหตุได้จากหลายอวัยวะเช่น-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ มักมีไข้ ปวดท้องน้อย และมีตกขาวผิดปกติ-เจ็บจากการมีก้อนเนื้อในท่อนำไข่หรือปีกท่อนำไข่ ซึ่งน่าจะเป็นก้อนขนาดใหญ่พอสมควร-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือด-กล้ามเนื้อหน้าท้องอักเสบโดยถ้ามีอาการปวดท้องน้อย ควรไปพบแพทย์เพื่อตรวจภายในและอัลตราซาวน์หาสาเหตุต่อไป อาจไปพบสูตินรีแพทย์ ถ้ามีอาการเลือดออกกระปริดกระปรอยทางช่องคลอดด้วย ซึ่งแสดงว่าน่าจะเป็นสาเหตุทางนรีเวชได้การดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวดได้